《紫盖峰前作小圃日亲圃事情见乎辞呈伯氏兼简彦达先生》
宋代·胡宏

有志从来不浪忧，只忧心不似前脩。敷菑未竟已头白，待穫忘情在晚秋。

自觉才疏胜北海，又无经学震西州。甘为稼圃南山下，长谢周公愧孔丘。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。